Nr: /DGDSCSP/ .07.2019

**REFERAT DE APROBARE**

Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, Fondul pentru mediu este un instrument economico-financiar destinat susţinerii şi realizării proiectelor şi programelor pentru protecţia mediului şi pentru atingerea obiectivelor Uniunii Europene în domeniul mediului şi schimbărilor climatice, în conformitate cu dispoziţiile legale în vigoare.

Ordonanţa de urgenţă a Guvernului nr. 50/2019 pentru modificarea şi completarea Ordonanţei de urgenţă a Guvernului nr. 196/2005 privind Fondul pentru mediu şi pentru modificarea şi completarea Legii nr. 249/2015 privind modalitatea de gestionare a ambalajelor şi a deşeurilor de ambalaje a fost publicată în Monitorul Oficial al României, Partea I, nr. 543 din 2 iulie 2019.

La ART. II alin. (3) din Ordonanţa de urgenţă a Guvernului nr. 50/2019 se stipulează că în termen de 30 de zile de la publicarea actului normativ menționat anterior este emis ordinul ministrului autorităţii publice centrale pentru protecţia mediului prin care sunt aprobate caracteristicile tehnice de identificare a pungilor de transport fabricate din materialele care respectă cerinţele SR EN 13432:2002, pentru care nu se aplică ecotaxa prevăzută la art. 9 alin. (1) lit. q) din Ordonanţa de urgenţă a Guvernului nr. 196/2005, aprobată cu modificări şi completări prin Legea nr. 105/2006, cu modificările şi completările ulterioare.

Faţă de cele prezentate mai sus s-a elaborat proiectul de Ordin al viceprim – ministru, ministrul mediului privind aprobarea caracteristicilor tehnice de identificare a pungilor de transport fabricate din materialele care respectă cerinţele SR EN 13432:2002, pentru care nu se aplică ecotaxa prevăzută la art. 9 alin. (1) lit. q) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, pe care îl supunem aprobării.

Prin urmare, vă rugăm să aveţi amabilitatea să analizaţi, în vederea avizării, propunerea de ordin.